
Szótár és információkereső felület Android-platformra, képfelismerési algoritmusok alkalmazásával

A dolgozat célja a számítógépes írásfelismerés fontosabb lépéseinek tanulmányozása, a bemeneti kép előfeldolgozásától a sorok, szavak szegmentálásán keresztül az írás konkrét felismeréséig.
A feladat megoldására nem létezik egyértelmű megoldás, ezért a különböző algoritmusok összehasonlítása, elemzése, több típusú lineáris szűrő tesztelése és alkalmazása is fontos volt, emellett saját ötletek is implementálásra kerültek.
A végső cél egy mobilalkalmazás fejlesztése, amely az okostelefonok beépített kameráját felhasználva OCR módszerek segítségével a fényképezett vagy filmezett írást felismeri és digitális formába hozza, majd ezt a szöveget felhasználva, az internet segítségével, további információkat szolgáltat a felhasználónak. A funkcionalitások közé tartozik egy online szótár, amely tetszőleges nyelvre lefordítja a felismert szöveget a Google Translate szolgáltatás révén, további fontosabb adatokat jeleníthet meg, illetve hanggá is alakíthatja ezt a felhasználó kérésére.



